**Sykdom hos barn**

I utgangspunktet er det barnets allmenntilstand som avgjør om barnet kan gå i barnehagen eller bør være hjemme. Vur­dering av barnets allmenntilstand vil alltid måtte baseres på foreldres skjønn. Som hovedregel bør barnet være friskt nok til å kunne delta i normale aktiviteter i barnehagen. (<https://www.fhi.no/nettpub/smittevernveilederen/temakapitler/barnehager-og-smittevern/>)

Allmenntilstand   
*Vurdering av allmenntilstand*

|  |  |  |  |
| --- | --- | --- | --- |
| **Kriterium** | **Allmenntilstand** | | |
| **Normal** | **Moderat nedsatt** | **Alvorlig nedsatt** |
| *Gråt* | Kraftig med normalt stemmeleie, eller fornøyd barn som ikke gråter | Svak gråt, sutrete | Klynkete og irritabel |
| *Reaksjon på foreldres stimuli* | Stopper å gråte eller er fornøyd | Veksler mellom gråt og ro | Liten eller ingen endring i atferd |
| *Våkenhet* | Hvis våken: holder seg våken. Hvis sover: vekkes lett | Våkner, men lukker øynene raskt eller våkner bare på kraftige stimuli | Sovner. Lar seg vanskelig vekke |
| *Hudens farge* | Jevnt rosa | Bleke ekstremiteter eller blålig perifert | Blek, cyanotisk, grå eller marmorert |
| *Hydrering* | Hud har normal spenst, øyne er ikke innsunkne og slimhinnene er fuktige | Hud normal, øyne kan være lett innsunkne (halonerte), lett tørrhet i munnen | Deigaktig hud eller stående hudfolder, tørre slimhinner, innsunkne øyne |

(<https://www.lvh.no/)>

Når det gjelder bestemte sykdommer er det forskjellige anbefalinger som gjelder:

|  |  |
| --- | --- |
| **Øyebetennelse** Kan gå i barnehagen dagen etter igangsatt behandling. **Vannkopper** Kan gå i barnehagen når utslettet har begynt å tørke ut. **Røde hunder** Med sikker diagnose kan barna gå i barnehagen tidligst 5 dager etter utbrudd av utslett **Skarlagensfeber** Skal være hjemme fra barnehagen til de har fått full penicillindose i et døgn. **Hånd-fot-munnsyke** Kan gå i barnehagen ved god allmenntilstand uavhengig av utslett. | **Skabb** Kan gå i barnehagen dagen etter behandling er igangsatt. **Hodelus** Kan gå i barnehagen dagen etter behandling er igangsatt. **Oppkast/Diarè** Kan gå i barnehagen 48 timer etter symptomfrihet. **Brennkopper** Kan begynne i barnehagen når brennkoppene har tørket ut. **Kikhoste** Kan gå i barnehagen 5 dager etter igangsatt antibiotika-behandling. |